open-index/open-wikipedia-markdown huggingface dataset:
வாகை சூட வா

**வாகை சூட வா,** 2011 ஆம் ஆண்டு வெளிவந்த தமிழ்த் திரைப்படம். நகைச்சுவை கலந்த காதல் திரைப்படமான இதனை இயக்கியவர் ஏ. சற்குணம். இந்த இயக்குனருக்கு இது இரண்டாவது திரைப்படம். அவரது முதல் படமான *களவாணி* நல்ல வரவேற்பைப் பெற்றிருந்தது. இத்திரைப்படத்தில் விமல், இனியா, முக்கிய கதாபாத்திரங்களிலும் கே. பாக்கியராஜ், பொன்வண்ணன், தஷ்வந்த், தம்பி ராமய்யா ஆகியோர் துணைக் கதாபாத்திரங்களிலும் நடித்திருக்கின்றனர். இத்திரைப்படத்தின் கதை, தமிழ்நாட்டில் 1960 இல் தமிழ்நாட்டின் புதுக்கோட்டைக்கு அருகிலுள்ள ஒரு குக்கிராமத்தில் நடப்பதுபோல காட்டப்பட்டுள்ளது. சிறந்த தமிழ்த் திரைப்படத்துக்கான தேசிய விருது பெற்றுள்ளது இத்திரைப்படம்

## கதைச் சுருக்கம்
வேலுத்தம்பி (விமல்) ஆசிரியர் பயிற்சி முடித்து விட்டு வேலைக்குக் காத்திருக்கும் இளைஞன். அவனை எப்பாடுபட்டாவது அரசாங்க வேலையில் சேர்ப்பதற்கு முயலும் தந்தையாக பாக்கியராஜ் நடித்துள்ளார். கிராம சேவா என்ற சமூக நல அமைப்பு 6 மாத காலம் கிராமத்திலுள்ள குழந்தைகளுக்குப் பாடம் சொல்லித்தர முன்வரும் இளைஞர்களுக்கு சம்பளமும் முடிவில் ஒரு சான்றிதழும் வழங்க முன்வருகிறது. அந்தச் சான்றிதழ் அரசு வேலைக்கு உதவும் என்பதால் தன் தந்தையின் கட்டாயத்தின் பேரில் புதுக்கோட்டைக்கு அருகிலுள்ள ஒரு கிராமத்துக்கு பாடம் சொல்லித்தர வேலுத்தம்பி செல்கிறான். அவ்வூரில் குழந்தைகள் செங்கல் சூளையில் வேலை செய்யும் அவல நிலையும் சரியான கூலி கூடத் தராமல் அங்குள்ள மக்களைக் கொத்தடிமைகளாக மாற்றி வைத்திருக்கும் செங்கல் சூளை முதலாளியின் (பொன்வண்ணன்) அக்கிரமும் சேர்ந்து அவன் மனதை கொஞ்சம் கொஞ்சமாக மாற்றுகிறது. ஒரு கட்டத்தில் அரசு வேலை கிடைத்தும் அதை உதறிவிட்டு அந்தக் குழந்தைகளுக்காக அந்த ஊரிலேயே தங்க முடிவு செய்கிறான். வாத்தியாரின் அப்பாவித்தனமும் குழந்தைகளின் துடுக்குத்தனமும் திரைப்படத்தின் நகைச்சுவைக் காட்சிகளாக காட்டப்பட்டுள்ளன.

## நடிகர், நடிகையர்

* விமல் - வேலுத்தம்பி
* இனியா - மதியரசி
* பாக்யராஜ் - அண்ணாமலை
* பொன்வண்ணன் - ஜேபி
* தஷ்வந்த் - மதியரசியின் தம்பி
* தம்பி ராமையா - டூநாலெட்டு (2&nbsp;×&nbsp;4 = 8) 
* இளங்கோ குமரவேல் - குருவிக்காரர்
* சதீஸ் - லாரி ஓட்டுநர் 
* சூரி 
* தென்னவன் - தாமோ
* பூவிதா - சிவகாமி
* ஹெலோ கந்தசாமி

## இசை
இப்படத்திற்கு இசையமைத்திருந்தவர் இசையமைப்பாளர் எம். ஜிப்ரான். இவர் இசையமைப்பாளராக பணியாற்றியுள்ள முதல் திரைப்படம் இது. இப்படத்தின் இசைத்தட்டு 6 பாடல்களுடன் ஜூலை 1, 2011 இல் வெளியிடப்பட்டது.

## பாடல்கள்

## விருதுகள்
* சிறந்த தமிழ்த் திரைப்படத்துக்கான தேசிய விருது-2012
*நோர்வே தமிழ்த் திரைப்பட விழா விருது-2012 (சிறந்த திரைப்படம்; சிறந்த பின்னணிப் பாடகி-சின்மயி-சர சர சாரக் காத்து)
* சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)

## மேற்கோள்கள்

## வெளி இணைப்புகள்
* 
* 

பகுப்பு:2011 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விமல் நடித்த திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
கோள் அறிவியல்

கோள்கள் பற்றியும் அவற்றின் நிலவுகள் மற்றும் கோள் கூட்டம் பற்றிய கற்கையே **கோள் அறிவியல்** (*Planetary science*) எனப்படும். பொதுவாக இது சூரியக் குடும்பத்தின் கோள்களையே குறித்தாலும் ஏனைய கிரகங்களும் இதில் அடங்கும். இக்கற்கையானது மிகச் சிறிய விண்கற்கள் தொடக்கம் பெரிய வாயுக் கிரகங்கள் வரை இருக்கும். இது அவற்றின் தொகுப்பு, இயக்கவியல், உருவாக்கம் மற்றும் இடைத் தொடர்புகள் பற்றி ஆராயும்.

## வரலாறு
## முக்கிய துறைகள்
# கோள்களின் வானிலை
# கோள்களின் மண்ணியல்
# கோள்களின் உருவாக்கம் பற்றிய ஆய்வு
# கோள்களின் பௌதிகவியல்
# வளிமண்டலவியல்

## முக்கிய கருத்துக்கள்

*விண்கல்
*வால்வெள்ளி
*குறுங்கோள்
*விண்வெளியின் வானிலை
*கைப்பர் பட்டை
*கோள்

 

## மேற்கோள்கள்

பகுப்பு:சூரியக் குடும்பம்

பகுப்பு:விண்வெளி அறிவியல்
பகுப்பு:வானியல் துணைப் பிரிவுகள்
நிலாவெளி

**நிலாவெளி** (*Nilaveli*) என்பது திருகோணமலையிலிருந்து 09 கி.மி. தொலைவில் வட மேற்கில் அமைந்துள்ள ஓர் கரையோரப் பிரதேசமாகும்.  இது உல்லாசப் பயணிகளுக்கான புகழ்பெற்ற இடமாகும். 2004 இந்தியப் பெருங்கடல் நிலநடுக்கம், ஈழப் போர் என்பவற்றால் இதன் உல்லாசப் பயணிகளின் எண்ணிக்கையில் வீழ்ச்சியைக் கண்டாலும் இன்றைய கால கட்டங்களில் உள்நாட்டு மற்றும் வெளிநாட்டு உல்லாசப் பயணிகளைக் கவரும் ஒரு பிரதேசமாகும்   வரலாற்று சிறப்பு மிக்க புறாத்தீவும் இங்குதான் அமைந்துள்ளது.

## கடற்கரை
நிலாவெளிக் கடற்கரை திருகோணமலை மாவட்டத்தில் மிகச்சிறந்த சுற்றுலாத் தளங்களில் ஒன்று. நட்சத்திர சுற்றுலா விடுதிகளோடு கூடிய சிறந்த கடற்கரைப் பிரதேசம் என்பதால் இப்பிரதேசம் உள்நாட்டு மற்றும் வெளிநாட்டு சுற்றுலாப் பயணிகளைக் கவர்ந்த பிரதேசமாக உள்ளது. சூரியக்குளியல், படகுப்பயணம், மற்றும் நீச்சல் ஆகியவற்றுக்கு மிகச்சிறந்த இடமாகும்.

## குறிப்புகள்

## மேலதிக வாசிப்பு
*

## வெளி இணைப்புகள்

பகுப்பு:திருகோணமலை மாவட்டத்தில் உள்ள ஊர்களும், நகரங்களும்
பகுப்பு:இலங்கைக் கடற்கரைகள்
லூன்

**லூன்** என்பது வட அமெரிக்கா, ஐரோவாசியா ஆகிய பகுதிகளில் காணப்படும் நீர்நிலையை ஒட்டி வாழும் ஒரு வகை மீன்கொத்திப் பறவையாகும். லூன்கள் எல்லாம் *கவியா* பேரின, *கவிடா* குடும்ப, *கவிபோம்* வரிசையைச் சேர்ந்தவையாகும்.

## வெளியிணைப்பு

* Tree of Life Gaviidae 
* Loon sounds 
* Loon videos  on the Internet Bird Collection
* Loon Preservation Committee
* ''Diving Birds of North America'', by Paul Johnsgard
* Watch the National Film Board of Canada animated short ''Loon Dreaming''

பகுப்பு:பறவைகள்
பேசாத அன்னம்

**பேசாத அன்னம்** (*Mute Swan, "Cygnus olor"*) என்பது அன்ன இன, அன்ன மற்றும் வாத்து குடும்பத்தைச் சேர்ந்த வாத்து உறுப்பு பறவையாகும். இது ஐரோப்பாவிலும், ஆசியாவிலும் அதிகம் காணப்பட்டும், தூர தென் ஆப்பிரிக்காவில் குளிர்காலத்திலும் காணப்படும். இது தென் அமெரிக்கா, ஆஸ்திரலேசியா, தென் ஆப்பிரிக்கா ஆகிய இடங்களிற்கு அறிமுகம் செய்யப்பட்ட ஓர் இனமாகும். 'பேசாத' என்ற பெயர் மற்ற அன்னங்களைவிட இது குறைவாக ஒலியெழுப்புவதால் ஏற்பட்டது. இதன் நீளம் 125 முதல் 170 சென்டிமீட்டர்கள் (49 முதல் 67 விரற்கடை) ஆகும். வளர்ந்த அன்னம் இறகு முழுவதும் வெண்மையாகவும் கருப்பு ஓரத்தையுடடைய செம்மஞ்சள் அலகுடன் காணப்படும்.

## குறிப்புகள்

## வெளியிணைப்புகள்

* Mute Swan on the Internet Bird Collection
* mtDNA Mute Swan video  The mitochondrial DNA sequence of 'Cygnus olor' translated into music.

பகுப்பு:அன்னம்
பகுப்பு:ஆசியப் பறவைகள்
பகுப்பு:ஐரோப்பியப் பறவைகள்
பூனைப் பருந்து

**பூனைப் பருந்து** (*harrier*) என்பது பகலாடி இனத்திலுள்ள, *அக்சிபிரிடே* குடும்பத்தைச் சேர்ந்த ஓர் கொன்றுண்ணிப் பறவை ஆகும். பூனைப் பருந்து திறந்த வெளிகளின் மேலாக தாழ்வாகப் பறந்து சிறு பாலூட்டிகள், ஊர்வன அல்லது பறவைகளை வேட்டையாடும் தன்மையுடையது.  உலகம் முழுவதும் சுமார் 16 வகையான பூனைப் பருந்து இனங்கள் உள்ளன. அவற்றில் மோண்டாகு ஹாரியர், பேல்லிட் ஹாரியர், யுரேசியன் மார்ஷ் ஹாரியர் உள்ளிட்ட சுமார் 5 வகையான பறவைகள் இந்தியாவுக்கு வலசை வந்து செல்லும் வழக்கத்தைக் கொண்டிருக்கின்றன. இவற்றின் வாழிடம் வறண்ட, புல்வெளி நிலங்கள். எனவே இந்தியாவில் ராஜஸ்தானில் உள்ள தால் சப்பார் சரணாலயம், குஜராத்தில் உள்ள வேலவதார் தேசியப் பூங்கா,  ‘லிட்டில் ரான் ஆஃப் கட்ச்’, ஆந்திராவில் ரோல்லபடு சரணாலயம் போன்ற பகுதிகளில் அதிக அளவில் இவற்றைக் காண முடியும். இவற்றின் வாழிடங்களான புல்வெளிகள்கள் அழிக்கப்பட்டுவருவதால் இந்தப் பறவைகளின் எண்ணிக்கையும் குறைந்துகொண்டே வருகின்றன.

## சிற்றினங்கள்
பூனைப் பருந்து பேரினமான *சர்க்கசு* பேரினத்தின் கீழ் 16 சிற்றினங்கள் உள்ளன.
* மாண்டேகுசு பூனைப்பருந்து, *சர்க்கசு பைகார்கசு* - யூரேசியா, ஆப்பிரிக்கா மற்றும் இந்தியாவில் குளிர்காலம்
* கருநீலப் பூனைப்பருந்து, *சர்க்கசு சைனியசு* - யூரேசியா
* வடக்கு பூனைப்பருந்து, *சர்க்கசு கெட்சோனியசு* - வட அமெரிக்கா
* மேற்கு சதுப்பு பூனைப்பருந்து, *சர்க்கசு ஏருகினோசசு* - ஐரோப்பா, மேற்கு ஆசியா; குளிர்காலத்தில் ஆப்பிரிக்கா மற்றும் இந்தியா ஆகியவை அடங்கும்.
* கிழக்கு சதுப்பு பூனைப்பருந்து, *சர்க்கசு இசுபிலோனோடசு* - ஆசியா 
* ஆப்பிரிக்க சதுப்பு பூனைப்பருந்து, *சர்க்கசு ரேனிவோரசு* - தெற்கு மற்றும் மத்திய ஆப்பிரிக்கா
* சதுப்புநில பூனைப்பருந்து, *சர்க்கசு அப்ராக்சிமேனசு*- நியூசிலாந்து, ஆத்திரேலியா, பசிபிக் தீவுகள்
* பப்புவான் பூனைப்பருந்து, *சர்க்கசு இசுபிலோதோராக்சு* - நியூ கினி (முன்னது *ச. இசுபிலோனோடசி*ன் துணையினமாக கருதப்பட்டது, பின்னர் *ச. அப்ராக்சிமேனசு* கருதப்பட்டது, ஆனால் இப்போது வேறுபட்டதாக கருதப்படுகிறது)
* மலகாசி பூனைப்பருந்து, *சர்க்கசு மேக்ரோசெல்சு* (முன்னர் *ச. மெயிலார்டி*யில்) - இந்தியப் பெருங்கடல் (மடகாசுகர் மற்றும் கொமோரோ தீவுகள்)
* ரீயூனியன் பூனைப்பருந்து, *சர்க்கசு மைலார்தி* – (இந்தியப் பெருங்கடல்) ரீயூனியன் தீவு
* நீண்ட இறக்கை பூனைப்பருந்து, *சர்க்கசு பபோனி* - தென்னமெரிக்கா
* புள்ளி பூனைப்பருந்து, *சர்க்கசு அசிமிலிசு* - ஆஸ்திரேலியா, இந்தோனேஷியா
* கருப்பு பூனைப்பருந்து, *சர்க்கசு மாரசு* - தென் ஆப்பிரிக்கா
* சைனிரெயசு பூனைப்பருந்து, *சர்க்கசு சைனிரெயசு* - தென்னமெரிக்கா
* வெளிறிய பூனைப் பருந்து, *சர்க்கசு மேக்ரோரசு* - இடம்பெயர்வு: கிழக்கு ஐரோப்பா, ஆசியா, ஆப்பிரிக்கா (குளிர்காலம்)
* வெள்ளைப் பூனைப் பருந்து, *சர்க்கசு மெலனோலூகோசு* - ஆசியா

## உசாத்துணை

## வெளியிணைப்புகள்
* Harrier videos  on the Internet Bird Collection
* Harrier videos on the Internet Bird Collection

பகுப்பு:பூனைப் பருந்துகள்
பகுப்பு:பறவைப் பேரினங்கள்
புரட்சி

**புரட்சி** அல்லது **எழுச்சி**( "ஒரு திருப்பம்" எனப் பொருள்படும் இலத்தீன் சொல் *revolutio* ) என்பது ஒரு குறுகிய காலத்தில் வல்லமையில் அல்லது ஒரு நிறுவன கட்டமைப்பில் ஓர் அடிப்படை மாற்றம் ஆகும். அரிசுட்டாட்டில் இருவித அரசியல் புரட்சி பற்றி விபரித்துள்ளார்:
# ஓர் அரசியல் அமைப்பிலிருந்து இன்னுமொன்றுக்கு பூரணமாக மாற்றுவது.
# இருக்கும் அரசியல் அமைப்பை திருத்துவது.
உலக வரலாற்றில் முறைகள், காலம், கருத்தியல் தூண்டல் ஆகியவற்றினால் பல்வேறு பரந்த புரட்சிகள் இடம் பெற்றுள்ளன. அவற்றின் விளைவு கலாச்சாரம், பொருளாதாரம், சமூக-அரசியல் நிறுவனம் ஆகியவற்றில் பாரிய மாற்றங்களை ஏற்படுத்தியுள்ளன.

## மார்க்சிய பார்வை
ஆளும் வர்க்கத்தின் இடத்தில் தொழிலாளி வர்க்கத்தை அமர்த்துவதன் மூலம் தனியுடைமை சமுதாயத்தை முடிவுக்குக் கொண்டுவருதலும் , , வர்க்கமற்ற, சுரண்டலற்ற சமூகத்தை உருவாக்குவது புரட்சியாகக் கருதப்படுகிறது.

## புரட்சிகளின் பட்டியல்

* மறுமலர்ச்சி (ஐரோப்பா)
* வெண்மைப் புரட்சி - பால் உற்பத்தி
* பசுமைப் புரட்சி - விவசாயம்
* நீலப் புரட்சி - மீன் உற்பத்தி
* பிரெஞ்சுப் புரட்சி
* கருமைப் புரட்சி - பெட்ரோலியம்
* தங்கப் புரட்சி - தோட்டக்கலை / தேன் புரட்சி
* பிங்க் [ இளஞ்சிவப்பு ] - வெங்காயம் / இறால் உற்பத்தி
* மஞ்சள் புரட்சி - எண்ணெய் வித்துக்கள்
* அரக்குப் புரட்சி - தோல் / கோகோ உற்பத்தி
* சாம்பல் புரட்சி - உரம் உற்பத்தி
* சிவப்புப் புரட்சி - கறி / தக்காளி புரட்சி
* சுற்றுப் புரட்சி - உருளை உற்பத்தி
* வெள்ளிப் புரட்சி - முட்டை / கோழிப்பண்ணை
* தங்க இழைப் புரட்சி - சணல் உற்பத்தி
* வெள்ளி இழைப் புரட்சி - பருத்தி உற்பத்தி
* சுற்றுப் புரட்சி - உருளை உற்பத்தி

## குறிப்புகள்

## வெளியிணைப்புகள்
* Hannah Arendt, IEP.UTM.edu, *On Revolution*, 1963, Penguin Classics, New Ed edition: February 8, 1991. 
* Interface journal special issue on "Crises, social movements and revolutionary transformations"   
* Daemon.be, Revolution in Political Risk Management
* John Kekes, City-Journal.org Why Robespierre Chose Terror. The lessons of the first totalitarian revolution , City Journal, Spring 2006.
* Plinio Correa de Oliveira, TFP.org , *Revolution and Counter-Revolution*, Foundation for a Christian, Third edition, 1993. 
* Michael Barken, ZMAG.org , Regulating revolutions in Eastern Europe: Polyarchy and the National Endowment for Democracy, 1 November 2006.
* Polyarchy.org, Polyarchy Documents: Revolution
* DailyEvergreen.com, Vive la Révolution!: Revolution is an Indelible Phenomenon Throughout History by Qasim Hussaini
* Ernest Mandel, "The Marxist Case for Revolution Today", 1989

பகுப்பு:அரசறிவியல்
பகுப்பு:புரட்சி
கிளர்ச்சி

**கிளர்ச்சி** (**எழுச்சி** அல்லது **போராட்டம்** அல்லது **கலகம்**) என்பது கட்டளைக்கெதிரான கீழ்படிவின்மை அல்லது புறக்கணிப்பாகும். ஆகவே, இது அரசாங்கம் அல்லது அரச தலைமை அதிகாரத்தினை அழிக்கும் அல்லது மாற்றும் நோக்கத்துடன் சூழப்பட்ட நடத்தைகளின் பரப்பாகும். இது ஒருவிதத்தில் சட்ட மறுப்பு, மக்கள் கீழ்ப்படியாமை, வன்முறையற்ற எதிர்ப்பு ஆகிய நிகழ்வுகளாக வன்முறையற்ற நடத்தைகளின் வடிவமாக காணப்படும். இது மறுவிதத்தில் வன்முறை ஈடுபாடாகவும் காணப்படும். கிளர்ச்சியில் ஈடுபடுபவர்கள், குறிப்பாக அவர்கள் ஆயுதம் தரித்திருந்தால் "கிளர்ச்சியாளர்" அல்லது "போராட்டக்காரர்" அல்லது "கலகக்காரர்" என அழைக்கப்படுவர்.

## குறிப்புகள்

பகுப்பு:அரசறிவியல்
அரையப்பட்டி

**அரையப்பட்டி** (ஆங்கிலம்: *Arayappatti*), இந்தியாவின் தமிழ்நாடு மாநிலத்தில், புதுக்கோட்டை மாவட்டத்தில், ஆலங்குடி வட்டத்தைச் சேர்ந்த ஒரு கிராமம் ஆகும். அரையப்பட்டி ஊராட்சிக்கு உள்ளடங்கிய முக்கியமான சிற்றூர்கள் வண்ணியன்விடுதி, வெள்ளக்கொள்ளை (கிராமங்கள்) ஆகும். அரசு மேல் நிலைப் பள்ளி, அரசு ஆரம்ப சுகாதார நிலையம் (24மணிநேர சேவை), அரசு கால்நடை மருத்துவமனை, நடுவண் அரசுடைமையுடைய அஞ்சல்நிலையம் உள்ளன. இக்கிராமத்தின் மையப் பகுதியில் மிக பழமை வாய்ந்த காளியம்மன் கோவில் ஆலயம் உள்ளது.
## மேற்கோள்கள்

## வெளி இணைப்புகள்
*http://wikimapia.org/13483427/ARAYAPPATTI-Junction
*http://wikimapia.org/15287612/Arayappatti-South-School
*http://wikimapia.org/13483354/sri-kaliyamman-temple-arayappatti
பகுப்பு:புதுக்கோட்டை மாவட்டத்திலுள்ள கிராமங்கள்
நீலக்கால் நண்டு

**நீலக்கால் நண்டு** (Callinectes sapidus or Chesapeake or Atlantic blue crab) என்பது கிரஸ்தேசியன் குடும்பத்தைச் சேர்ந்த உயிரினமாகும்.இவ்வகை நண்டு மேற்கு அட்லாண்டிக் கடல் பகுதியிலும் மத்திய அமெரிக்காவின் பசிபிக் கடற்கரைப் பகுதிகளிலும் மெக்சிகோ வளைகுடாப்பகுதிகளிலும் காணப்படுகிறது. உலகில் பல இடங்களில் பிடிபடும், அதிலும் பாக்கு நீரிணைப் பகுதியில் இந்த வகை நீலக்கால் நண்டுகளை அதிகளவில் காணலாம், தென் இந்திய மீனவர்களும், இலங்கை மீனவர்களும் இந்த பகுதியில் நீலக்கால் நண்டுகளைப் பிடிக்கின்றனர். இந்த வகை நீலக்கால் நண்டுகள் மேற்கத்திய நாடுகளுக்குப் பெருமளவில் ஏற்றுமதியும் செய்யப்படுகின்றன. 

## நாச்சிகுடா நண்டு

இந்த வகை நீலக்கால் நண்டை இலங்கை மீனவர்கள் நாச்சிகுடா நண்டு என்று சொல்வார்கள், நாச்சிக்குட என்பது பாக்கு நீரிணையில் மன்னார் தொடக்கம் பூநகரிவரை  இலங்கை பக்கமாக இருக்கும் ஒரு குடாவாகும். அதேவேளை தமிழ்நாட்டின் கோடியாகரை போன்ற இடங்களிலும் இந்த நண்டு அதிகமாக பிடிக்கப்படுகின்றன. இந்த பிரதேசத்தில் இந்தவகை நண்டு மாரி காலங்களில் பெருமளவாக பிடிபடும். இரண்டு நண்டுகள் ஒரு கி.கிராம்  அளவுக்கு இதன் நிறை இருக்கும், மற்ற வகை நண்டுகளை விட இந்த நண்டு சுவையாகவும், நண்டு குழம்பின் வாசனையும், நண்டு தசைகளும் அதிகமாக இருக்கும். ஆனால் இலங்கையை பொறுத்தவகையில் இந்த நண்டு விலை கொஞ்சம் அதிகம்தான், அதேவேளை அனைத்து காலங்களிலும் இந்த நண்டு கிடைப்பதும் அரிது என்றுதான் சொல்லலாம்.

## பாவனை முறைகள்

* குழம்பு வைத்து சாப்பிடுதல்
* தீயில் சுட்டு சாப்பிடுவது

## மேற்கோள்கள்


பகுப்பு:நண்டுகள்
விராட்டிப்பத்து

**விராட்டிப்பத்து** என்பது மதுரை மாநகராட்சி எல்லைக்குள் அமைந்துள்ள ஒரு பகுதியாகும். இந்தப் பகுதி மதுரையிலிருந்து தேனி செல்லும் தேசிய நெடுஞ்சாலையில் அமைந்திருக்கிறது. மதுரை மாநகராட்சி விரிவாக்கத்திற்கு முன்பு இது மதுரைக்கு அருகிலுள்ள கிராமமாக இருந்தது.  

## பெயர்க் காரணம்
*பிராட்டியார் பற்று* என்னும் பெயரே *விராட்டிப்பத்து* என மருவிற்று எனக் கூறப்படுகிறது.  அதாவது, மீனாட்சிப் பிராட்டியின் பற்றைப் பெற்ற ஊர் என்பது இதன் பொருள்.

## வழிபாட்டுத்தலங்கள்

இப்பகுதியிலுள்ள சில கோவில்கள்;

# முத்தாலம்மன் கோவில்
# முருகன் கோவில்
# பிள்ளையார் கோவில்
# சோணை முத்து கோவில்
# கிருட்டிணன் கோவில்
# வைத்தியர் கல்

## பள்ளிகள்

இப்பகுதியில் அமைந்துள்ள சில பள்ளிகள்;

# க.கு.வி.சாலா பள்ளி (KGV sala)
# ஸ்ரீலட்சுமி மழலையர் தொடக்கப் பள்ளி
# சாதனா மெட்ரிகுலேசன் மேல்நிலைப் பள்ளி

## வெளி இணைப்புகள்
http://www.indiamapia.com/Madurai/Virattipathu.html

பகுப்பு:மதுரை மாநகராட்சிப் பகுதிகள்
அல்லாரை

**அல்லாரை,** இலங்கை வட மாகாணம் யாழ்ப்பாணம் தென்மராட்சி சாவகச்சேரி பிரதேச செயலாளர் பிரிவில் அமைந்துள்ள ஒரு சிறிய கிராமம் ஆகும். இக்கிராமத்துக்குத் தெற்கே கச்சாய் கடல் நீரேரி, தென் மேற்கே சாவகச்சேரி, மேற்கே மீசாலை, வடக்கே மந்துவிலும் வட கிழக்கே  கொடிகாமம், கிழக்கே கச்சாய் எல்லைகளாக உள்ளன. இந்தக் கிராமம் பார்ப்பதுக்கு அழகாக இருந்தாலும், பொருளாதார வசதியில் பெரிய அளவில் முன்னேறவில்லை. இலங்கையின் அரசியல் செல்வாக்கும் இந்த கிராமத்தை பொறுத்தவரையில் குறைவுதான். இந்தக் கிராமத்தில் வாழும் மக்கள் நடுத்தர வர்க்கத்தை சேர்ந்தவர்களாகவே உள்ளனர்.

## கல்வி

#### அல்லாரை தமிழ் கலவன் பாடசாலை

1930ஆம் ஆண்டிற்கு முன்னர் அல்லாரை, மீசாலை கிழக்கு, வெள்ளாம் போக்கட்டி, கச்சாய் ஆகிய பகுதிகளுக்குப் பொதுவாகக் கச்சாய்க்கிராமத்தில் ஒரு அமெரிக்கன் மிசன் பாடசாலை இயங்கிவந்தத்து. சைவப் பிள்ளைகள் கல்வி கற்பதற்கும் சமய அறிவைப்பெறுவதற்கும் அதுவித வசதியும் இருக்கவில்லை.

எனவே இங்குள்ள சிறார்களின் கல்வி விருத்தியடையவேண்டுமென்ற உயர்ந்தநோக்குடன் அல்லரையைச் சேர்ந்த எஸ் .கே. செல்லையா அவர்கள் உயர் அதிகாரிகளுடன் தொடர்புகொண்டு பெரு முயற்சியால் அல்லாரை தமிழ் கலவன் பாடசாலை தொடங்கப்பட்டது. 1930 ஆம் ஆண்டு பாடசாலைக் கட்டடத்தினை அமைப்பதற்கான தனது காணி ஒன்றை நன்கொடையாகக் கொடுத்து பாடசாலைக் கட்டடத்திற்கு அத்திவாரமிட்டார். முதலில் அதிபர் விடுதி ஒன்றும் பாடசாலை வகுப்பறைகளுக்காகக் கொட்டிலும் அமைக்கப்பட்டது.

அமரர் திரு. தம்பிமுத்து பாடசாலையின் முதல் அதிபராக நியமனத்தை ஏற்றுக்கொண்டார். ஆரம்பத்தில் 30 மாணவர்களுடன் ஆரம்பிக்கப்பட்ட பாடசாலையில் திரு. தம்பிமுத்து ஆசிரியராகக் கடமையாற்றினார். தற்போது வரை திருமதி. க. யோகநாதன் பாடசாலை அதிபர் பொறுப்பையேற்று நடாத்தி வருகிறார்.

## கோவில்கள்

* அறுகம்புல் விநாயகர் ஆலையம்
* வீரகத்தி பிள்ளையார் கோவில்
* முத்துமாரி அம்மன் கோவில்

## மேற்கோள்கள்

## வெளி இணைப்புகள்
* http://www.allaraigtms.sch.lk/ 



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
பாலாவி (தென்மராட்சி)

**பாலாவி** இலங்கையின் வட மாகாணத்தில், யாழ் மாவட்டம், தென்மராட்சி பகுதியில் தென் கிழக்கு மூலையில் அமைந்திருக்கும் ஒரு கிராமம் ஆகும்.  இந்த கிராமத்தை ஒரு குக்கிராமம் என்றுதான் சொல்லலாம். இங்கு மக்கள் அரிதாகவே காணப்படுகிறார்கள். இங்கு தென்னைவளமும் பனைவளமும் அதிகமாக காணப்படுகிறது. பாலாவியின் எல்லைகளாகத் தெற்கே கச்சாய் கடல் நீர் ஏரி, மேற்கே கச்சாய், வடக்கே வெள்ளாம் போக்கடி, கிழக்கே கெட்பெலி(கிளாலி) எல்லைகளாக உள்ளன. இந்தக் கிராமத்தில் விவசாயம், நெல் பயிர் செய்கை, மற்றும் மீன்பிடி போன்ற தொழில்கள் செய்யப்பட்டாலும் அவை பெரிய அளவில் நடைபெறவில்லை.

## மேற்கோள்
http://vilampi.com/features/others/Villages-info/Jaffna/Thenmaradchi%20(Chavakachcheri)/page2.html

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
இங்கிலாந்து வங்கி

**இங்கிலாந்து வங்கி** (ஆங்கிலம்: *Bank of England*), ஐக்கிய இராச்சியத்தின் மைய வங்கி. இதை முன்மாதிரியாகக் கொண்டே பல வங்கிகள் செயற்படுத்தப்பட்டுள்ளன. 1694 ஆம் ஆண்டு நிறுவப்பட்ட இது, உலகின் பழமையான வங்கிகளில் ஒன்று. இங்கிலாந்து அரசுக்கு வைப்பகமாகச் செயல்படவும், பணம் அச்சடிக்கவும் நிறுவப்பட்டது. இதன் தலைவர் ஆளுனர் ஆவார். தனியார் மயமாக இயங்கிவந்த இது, 1946ஆம் ஆண்டில் தேசிய மயமாக்கப்பட்டது.

## மேலும் பார்க்க
* பவுண்டு

## மேற்கோள்கள்

## புற இணைப்புகள்

* இங்கிலாந்து வங்கியின் அதிகாரப்பூர்வ இணையத்தளம்
* வங்கியை நிறுவிய 1694 ஆண்டு சட்டம் 

பகுப்பு:நடுவண் வங்கிகள்
பகுப்பு:ஐக்கிய இராச்சியத்தின் வங்கிகள்
பனியோடை

**பனியோடை** (*Ice stream*) என அழைக்கப்படுவது, தன்னைச் சுற்றியுள்ள பனியை விட குறிப்பிடத்தக்க அளவில் வேகமாக நகரும் பனிவிரிப்பைக் கொண்ட இடங்களாகும். இவையும் ஒருவகை பனியாறுகளே.

பனியின் மொத்தக் கனவளவின் 10% பனியோடைகளேயாகும். இவையே பனிவிரிப்புகளை விட்டு நீங்கும் பனித் திணிவின் முக்கிய பகுதியைக் கொண்டிருப்பதுடன், 50 கி.மீ அகலம், 2 கி.மீ தடிப்பத்தை எட்டக் கூடியதாகவும், பல 100 கி.மீ க்கு பரவக்கூடியதாகவும் இருக்கின்றது. பனியோடையின் வேகமானது ஆண்டொன்றுக்கு 1000 மீட்டர் வரை இருக்கலாம். பனியோடைகளின் அடிப்பகுதியில் பொதுவாகக் காணப்படும் நீரானது உராய்வைக் குறைத்து, பனித்திணிவு இலகுவாக நகர உதவும். அத்துடன் பனியின் அடியில் காணப்படும் பாறைகளின் இயல்பும் பனியாற்றின் அசைவில் முக்கிய இடம் வகிக்கும். கடினமான பாறைகளைவிட, வடிவம் மாறக்கூடிய அடையல்களில் பனியாற்றின் வேகம் அதிகமாக இருக்கும்.

அன்டார்டிக்காவில் இவை மிகவும் குறிப்பிடத்தக்க இயல்புகளைக் கொண்டிருக்கின்றன. அங்கிருக்கும் பனிவிரிப்பில் இருந்து, பல பனியோடைகளாக பனித்திணிவானது கடலில் சென்று சேர்கின்றது. 2006 இல் எடுத்த கணக்கீட்டின்படி, பனியோடைகளினால், பனித்திணிவில் ஏற்படும் இழப்பு ஆண்டுக்கு 85 கிகா தொன்களாக உள்ளது. அதேபோல் கிரீன்லாந்து பனிவிரிப்பில் இருந்தும், சில பனியோடைகள் ஏற்பட்டு கடலில் பனித்திணிவைக் கொண்டு சேர்க்கின்றன.

## மேற்கோள்கள்

பகுப்பு:பனி
பகுப்பு:பனியாறுகள்
கச்சாய் தமிழ் கலவன் பாடசாலை

**யாழ் கச்சாய் தமிழ் கலவன் பாடசாலை** இலங்கையின் வடக்கே தென்மராட்சிப் பகுதியில் உள்ள கச்சாய் என்னும் ஊரில் அமைந்துள்ள ஓர் பாடசாலை ஆகும்.  யாழ் கச்சாய் அரசினர் தமிழ் கலவன் பாடசாலை தற்போது பத்தாம் வகுப்பு வரை நடத்தபடுகிறது, இப் பாடசாலையில் இப்பொழுது 29 ஆசிரியர்கள் பணி புரிகின்றனர். அதே வேளை இப் பாடசாலை மகாவித்தியாலம் ஆக்க வேண்டும் என்று இருபது வருடங்களாக முயற்சி செய்து வந்தாலும் இதுவரை அது சாத்தியம் அற்றதாகவே உள்ளது. கச்சாயில் இருக்கும் மாணவர்களில் பலர் சாவகச்சேரி இந்துக் கல்லூரிக்கும், கொடிகாமம் திருநாவுக்கரசு மகா வித்தியாலத்துக்கும் செல்வதே இதற்கான காரணமாக அமைந்துள்ளது.

## பாடசாலைப் பண்
:கச்சாய் கலாசாலை வாழ்கவே - வாழ்க வாழ்க 
:கச்சாய் கலாசாலை வாழ்கவே - தினம் தினம் தினம்
:கச்சாய் கலாசாலை வாழ்கவே - வாழ்க வாழ்க
:கச்சாய் கலாசாலை வாழ்கவே

:பெற்றோரை ஆசிரியரை பெருமையோடு வாழ்த்துவோம்
:பேணி வித்தை வளார்க்கும் கல்விப் பகுதியாரைப் போற்றுவோம் கச்சாய் கலாசாலை....
:செந்தமிழாம் இனிய மொழியைச் சிறந்து பரவச் செய்குவோம்
:தேசத்திற்கே தேவையான வேறுகலையும் பயிலுவோம் கச்சாய் கலாசாலை....
:கமலம் பூத்த கழனி சூழ்ந்த கச்சாய் வித்தியாலயம்
:கடமையே தன் உடமையாக காலமெல்லாம் வாழ்கவே கச்சாய் கலாசாலை....
 
## ஆசிரியர்கள்
* தலைமை ஆசிரியர் : கே. உதயகுமாரன்
* உதவி தலைமை ஆசிரியர் : எஸ். நவபாலன்

## வெளி இணைப்புகள்
*கச்சாய் தமிழ்க் கலவன் பாடசால

பகுப்பு:யாழ்ப்பாண மாவட்டப் பாடசாலைகள்
நெதர்லாந்து வங்கி

**நெதர்லாந்து வங்கி,** (இடச்சு: *De Nederlandsche Bank*, ஆங்கிலம்: *The Dutch Bank*), நெதர்லாந்தின் மைய வங்கி ஆகும். ஐரோப்பிய மைய வங்கியின் உறுப்பினர் ஆகவும் விளங்குகிறது. நெதர்லாந்தின் பணத்திற்கு பதிலாக, ஐரோவை பயன்படுத்துகின்றனர்.

## மேலும் பார்க்கவும்
*ஐரோ

## புற இணைப்புகள்
*  நெதர்லாந்து வங்கியின் அதிகாரப்பூர்வ இணையத்தளம் 
* ஐரோப்பிய நடுவண் வங்கி
* இடச்சு வங்கியின் புதிய சேவை 

பகுப்பு:வங்கிகள்
பீட்டர் பெர்சிவல்

**பீட்டர் பெர்சிவல்** (*Peter Percival*, 1803 – சூலை 11, 1882) ஓர் பிரித்தானிய நற்செய்தி அறிவிப்பாளரும், மொழியியலாளரும் ஆவார். இவர் இந்தியாவிலும், இலங்கையிலும் வாழ்ந்த காலத்தில், கல்வித் தரத்தை மேம்படுத்த பாடுபட்டார். இலங்கையில், யாழ்ப்பாண மாவட்டத்தில் தன் சேவையைத் தொடர்ந்தார். ஆங்கிலம்-தெலுங்கு அகரமுதலியையும், ஆங்கிலம்-தமிழ் அகராதியையும், ஆங்கிலத்தில் தமிழ்ப் பழமொழிகளையும்,  ஔவையாரின் பாடல்களையும் மொழிபெயர்த்தும் எழுதினார். தெலுங்கிலும், தமிழிலும் *தினவர்த்தமணி* என்ற இதழை வெளியிட்டார். இவர் சமற்கிருதத்தில் பட்டம் பெற்றவரும் ஆவார். 1882 ஆம் ஆண்டு தமிழ்நாட்டிலுள்ள ஏற்காட்டில் இறந்தார்.

## பணிகள்

### இலங்கை
23 வயதில் பீட்டர் பெர்சிவல், 1826 ஆம் ஆண்டு வெசுலியன் மெதடிச சமயப்பரப்புக் குழுவால் இலங்கையிலுள்ள யாழ்ப்பாணத்திற்கு அனுப்பப்பட்டார்.   பெர்சிவல் தனது ஆரம்ப கால வாழ்க்கையின் பெரும்பகுதியை யாழ்ப்பாணத்தில் 1851 வரை கழித்தார். சிறிது காலம் வங்காளத்தில் கழித்தார் (1829-32). 

பீட்டர் பெர்சிவலின் கருத்துகளால் ஜோசப் ராபர்ட்சு போன்ற சக மறைப்பணியாளர்களுடன் மோதலை ஏற்படுத்தியது. ராபர்ட்சு வெளியேறிய பிறகு, யாழ்ப்பாண மாவட்டத்தில் கிறித்தவ மறைப்பணியாளர்களின் முயற்சிகளுக்கு பெர்சிவல் தலைமை தாங்கினார்.

பெர்சிவல் பின்னர் ரால்ப் சுடோட்டுடன் மோதல்கள் இருந்ததாக ஃபிண்ட்லேயின் மறைப்பணி பற்றிய பதிவுகள் கூறுகிறது. 1834-1836 க்கு இடையில், இவரது முயற்சிகள் பெண்களுக்கான பள்ளிகள் உட்பட மதப் பள்ளிகளைத் திறக்க வழிவகுத்தது, யாழ்ப்பாணத்தில் புனித பவுல் தேவாலயம் கட்டப்பட்டது. இவற்றில் சில பள்ளிகள் பின்னர் கல்லூரிகளாக மாறின.  பெர்சிவல் ஆங்கிலம் அல்லது போர்த்துகீசிய மொழியில் கிறித்தவத்தை கற்பிப்பதை விட தமிழ் மொழியில் கற்பிப்பதை விரும்பினார்  

யாழ்ப்பாணம் மத்திய கல்லூரியின் முதல்வராக பணியாற்றிய காலத்தில் தனது முன்னாள் மாணவர் ஆறுமுக நாவலரை ஆசிரியராக அமர்த்தினார். இவர்கள் இருவரும் 1841-1848 க்கு இடையில் ஒன்றாக வேலை செய்தனர். திருவிவிலியத்தை தமிழில் மொழிபெயர்க்க ஆறுமுக நாவலருடன் இணைந்து பணியாற்றினார்.   

### இங்கிலாந்து
1851 ஆம் ஆண்டில், இவர் மீண்டும் இலங்கைக்கு வரும் நோக்கத்துடன் இங்கிலாந்து திரும்பினார். லண்டனிலுள்ள மெதடிச கருத்து வேறுபாடு காரணமாக, இவர் மெதடிசத்தை கைவிட்டார்.  1852 இல், இவர் லண்டனின் ஆங்கிலிக்க ஆயரால் உதவிக்குருவாக  நியமிக்கப்பட்டார். அடுத்த இரண்டு ஆண்டுகளில், அவர் கேன்டர்பரியில் உள்ள புனித அகசுடின் கல்லூரியில் விரிவுரையாளராகப் பணிபுரிந்தார், இந்தியா மற்றும் இந்திய மதங்களைப் பற்றிய பாடங்களை கற்பித்தார். 

### இந்தியா
1854 ஆம் ஆண்டு தென்னிந்தியாவில் உள்ள மதராசுக்கு சென்றார். இவர் 1855 இல் மதராசு ஆயரால் ஆங்கிலிக்க பாதிரியாரானார். 1856 ஆம் ஆண்டில், மதராசுப் பல்கலைக்கழகத்தின் பதிவாளராகவும், மாநிலக் கல்லூரியில் சமஸ்கிருதம் மற்றும் வடமொழி இலக்கியப் பேராசிரியராகவும் ஆனார், பிறகு இவர் மறைப்பணியாளர்கள் சமுதாயத்துடனான தனது உறவை முறித்துக் கொண்டார்.  
[thumb|[புனித திரித்துவ தேவாலயம், ஏற்காடு|ஏற்காட்டிலுள்ள புனித திரித்துவ தேவாலயத்தில் பீட்டர் பெர்சிவலின் கல்லறை]]

## மேற்கோள்கள்

## வெளியிணைப்புகள்

* ''The land of the Veda'' (1854)

பகுப்பு:1803 பிறப்புகள்
பகுப்பு:1882 இறப்புகள்
பகுப்பு:தமிழ் வளர்த்த பிற மொழியினர்
பகுப்பு:விவிலிய மொழிபெயர்ப்பாளர்கள்
பகுப்பு:தமிழ் அகராதி தொகுப்பாளர்கள்
சினை

**சினை** என்பது சூலகங்களில் முழுமையாக முதிவடைந்த நிலையிலுள்ள உள்ளக முட்டைத் திணிவுகள் அல்லது மீன், நண்டு மற்றும் கடல்சார் விலங்குகளான இறால் கடல்முள்ளி முதலான விலங்குகளின் சொரியலாக இடப்படும் புறமுட்டைத்திணிவுகளைக் குறிக்கும். சினை சமைத்த நிலையிலான மற்றும் நேரடியாக உள்ளெடுக்கப்படும் முக்கிய கடல் உணவாகக் காணப்படுகின்றது.

பகுப்பு:உணவு வகைகள்
மீள் காடு வளர்ப்பு

**மீள்காடு வளர்ப்பு** (*reforestation*) என்பது காடழிப்பால் அல்லது வேறு காரணங்களால் அழிக்கப்பட்ட ஒரு காட்டை இயற்கையாகவோ அல்லது செயற்கையாகவோ மீண்டும் உருவாக்கல் ஆகும். இச்செயற்பாடு மக்களின் வாழ்க்கையை பல வகையில் மேம்படுத்தக் கூடியது.

**மீள் காடு வளர்ப்பும்** **[[காடு வளர்ப்பு|காடு வளர்ப்பும்]]** ஒரே பதம் போலக் காண்ப்பட்டாலும் அவற்றிற்கிடையில் பல வித்தியாசங்கள் உண்டு. ஏற்கனவே காடாக இருந்து பின்னர் அழிக்கப்பட்ட ஒரு இடத்தை காடாக்கலே மீள் காடு வளர்ப்பு எனப்படும். ஒருபோதும் காடாக இருந்திராத ஒரு நிலத்தைக் காடாக்கலே காடு வளர்ப்பு எனப்படும்.

## மீள் காடு வளர்ப்பின் பயன்கள்
*சூழல் மாசடைதலைத் தடுக்கும் அல்லது குறைக்கும்.
*கார்பனீர் ஒட்சைட்டை ஒளித்தொகுப்புக்கு பயன்படுத்துவதால் பச்சை வீட்டு விளைவை குறைத்து, புவி வெப்பமடைதலைக் கட்டுப்படுத்தும். 
*உயிர்ப் பல்வகைமை காக்கப்படும்.
*மரத் தளபாட உற்பத்திக்கு பங்களிப்பதன் மூலம் மக்களின் வாழ்வாதாரம் மேம்படும்.

பகுப்பு:சுற்றுச்சூழலியல்
கிலாயூயா எரிமலை

**கிலாயூயா எரிமலை** (Kīlauea) என்பது அவாய் தீவுகளில் உள்ள, கேடைய எரிமலை வகையைச் சார்ந்த ஒரு எரிமலை ஆகும். இது கடல் மட்டத்திலிருந்து 1277 மீ. உயரமானது. ஹவாய் மொழியில் கிலாயூயா என்பது நன்றாகப் பரவல் எனப் பொருள்படும். இது 1983 ஆம் ஆண்டிலிருந்து தற்போது வரை கற்குழம்பைக் கக்கி வருகின்றது. இது ஐக்கிய அமெரிக்க நில அளவாய்வத் துறையால் அமெரிகாவிலேயே மிகவும் ஆபத்தான எரிமலையாக இனங்காணப்பட்டுள்ளது. புவியில் செயற்பாடு கூடிய எரிமலைகளில் இதுவும் ஒன்று. 

## மேற்கோள்கள்

பகுப்பு:அமெரிக்க எரிமலைகள்
கேடய எரிமலை

முழுக்க முழுக்க எறி கற்குழம்பால் ஆன ஒரு எரிமலை வகையே **கேடய எரிமலை** எனப்படும். இதன் அதிக பரப்பிற்கு சமமில்லாமல் குறைந்த உயர்த்துடன் காணப்படுவதால் இது கேடயத்தைப் போலக் காணப்படுகிறது. இது அகலமான எறிகற்குழம்புப் படையால் ஆனது. இதில் உள்ள கற்குழம்பு பிசுபிசுப்புத் தன்மை குறைந்தது. ஹவாயில் உள்ள எரிமலைகள் இதற்குச் சிறந்த உதாரணங்கள் ஆகும்.

## மேற்கோள்கள்

பகுப்பு:எரிமலைகள்
கணிதத்தின் மெய்யியல்

**கணிதத்தின் மெய்யியல்** என்பது மெய்யியற் கருதுகோல்கள், அடிப்படைகள், கணிதத்தின் உள்ளடக்கங்கள் பற்றிய மெய்யியலின் பகுதி கற்கையாகும். கணிதத்தின் மெய்யியல் நோக்கம் மக்களின் வாழ்வில் கணிதத்தின் இடத்தை விளங்கிக் கொள்ளவும், கணிதத்தின் முறையியல் மற்றும் இயற்கையின் பொறுப்பை வழங்குவதுமாகும். கணிதத்தின் கட்டமைப்பு இயற்கையும், தருக்கமும் பற்றிய கற்கை பரந்ததும், அதனுடைய மெய்யியற் சரிநேர்ப் படிவத்தினிடையே தனித்துவமானதாகவும் உருவாக்குகின்றது.

திரும்பத் திரும்ப நிகழும் தலைப்புக்கள் பின்வருவனவற்றை கொண்டுள்ளன:

* கணித தலைப்பு விடயத்தின் மூலங்கள் என்ன?
* கணித உட்பொருளின் மெய்ப்பொருள் மூல ஆராட்சி நிலை என்ன?
* கணிதப் பொருளை தொடர்புபடுத்தல் என்பது என்ன அர்த்தம் கொள்கிறது?
* கணித கருத்தின் சிறப்பு என்ன? 
* கணிதத்திற்கும் தருக்கத்திற்குமிடையிலான தொடர்பு என்ன?
* கணிதத்தில் எழுத்து மொழிபெயர்ப்பின் பங்கு என்ன?
* கணிதத்தில் ஒர் பாத்திர விசாரணை நிறைவேற்றல் வகை என்ன?
* கணித விசாரணை குறிக்கோள்கள் எவை?
* கணிதம் அதன் அனுபவத்தை பற்றிக் கொண்டிருக்கச் செய்வது என்ன?
* கணிதத்தின் பின்னான மனித உளவியல்தனித்தன்மைகள் எவை?
* கணிதத்தின் அழகு என்பது என்ன?
* கணித உண்மையின் இயற்கையும் அதன் மூலமும் என்ன?
* கணிதத்தின் சார உலகிற்கும் பருப்பொருள் பிரபஞ்சத்திற்கும் இடையிலான உறவு என்ன?

*கணிதத்தின் மெய்யியல்* மற்றும் *கணித மெய்யியல்* எனும் பதங்கள் ஒரே பொருட் கொண்டதாக அடிக்கடி பாவிக்கப்படுகின்றன.

## குறிப்புகள்
கச்சாய் கண்ணகை அம்மன் கோவில்

**கச்சாய் கண்ணகை அம்மன் கோவில்** இலங்கையின் வடக்கே கச்சாய் என்னும் ஊரில் அமைந்துள்ள ஒரு கண்ணகி அம்மன் கோயில் ஆகும்.

## கோவில் நிகழ்வுகள்
பங்குனித் திங்கள் (வேள்வி), வைகாசி விசாகப்பொங்கல், ஆனி உத்தரம் (திருவிழா பத்து நாட்கள்), ஆடித் திங்கள், மார்கழி திருவெம்பாவை (பத்து நாட்கள்),

## வெளி இணைப்புகள்
* http://www.kachchaiamman.com/
* http://www.youtube.com/watch?v=xyxvzj4PLZA

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள கண்ணகி கோயில்கள்
சிலாபம்

**சிலாபம்** (*Chilaw*) புத்தளம் மாவட்டத்திலுள்ள பிரசித்தி பெற்ற மீன் சந்தையைக் கொண்ட ஓர் பெரிய நகர். இது நகராட்சி சபை மூலம் ஆட்சி செய்யப்படுகின்றது. 

பகுப்பு:புத்தளம் மாவட்டம்
பகுப்பு:புத்தளம் மாவட்டத்தில் உள்ள ஊர்கள்
ஒலிம்பஸ் மொன்ஸ் (மலை)

செவ்வாயில் உள்ள ஒரு மிகப் பெரிய கேடய எரிமலையே **ஒலிம்பஸ் மொன்ஸ்** (*Olympus Mons*) ஆகும். இது ஏறத்தாழ 22 கி. மீ (22000 மீ). உயரமானது. இதுவே ஞாயிற்றுத் தொகுதியில் உள்ள கோள்களிலுள்ள மிகவும் உயரமான மலையாகும். இது கிட்டத்தட்ட எவரெசுட்டு சிகரத்தை விட மூன்று மடங்கு உயரமானது. ஒலிம்பஸ் மொன்ஸ் செவ்வாயின் அமேசானியன் காலத்தில் உருவான எரிமலை ஆகும். இது செவ்வாயின் மேற்குப் பக்கத்தில் காணப்படுகிறது. இது ஹவாயில் உள்ள எரிமலைகளின் கட்டமைப்பை ஒத்துள்ளது. இது *மரைனர் 9* செய்ம்மதியால் கண்டுபிடிக்கப்பட்டது.

## மேற்கோள்கள்

பகுப்பு:எரிமலைகள்
சுழல் வடிவ எரிமலை

**சுழல் வடிவ எரிமலை** (*Stratovolcano*) என்பது ஒரு எரிமலை வகை ஆகும். இவ்வகை எரிமலைகள் மிகவும் உயரமானவை ஆகும். இது கூம்பு வடிவானதுடன், எறி கற்குழம்பு, டெப்ரா, படிகக்கல் என்பவற்றால் ஆனது. கேடய எரிமலையைப் போலல்லாது இவ்வெரிமலை வகையைச் சார்ந்த எரிமலைகள், சில வேளைகளில் பயங்கரமாகவும் சில வேளைகளில் அமைதியாகவும் வெடிக்கும். இதில் உள்ள சிலிக்காவின் அளவு வேறுபடக்கூடியது. இதில் இருந்து வெளியேறும் எறிகற்குழம்பு 15 கி. மீ. வரை பரவக்கூடியது. இதற்குச் சிறந்த எடுத்துக்காட்டு கிரக்கத்தோவா எரிமலை ஆகும். 1833இல் ஏற்பட்ட இவ்வெரிமலை வெடிப்பு உலகிலேயே மிகவும் பயங்கரமான ஒலிகளை உருவாக்கியது.

## மேற்கோள்கள்

பகுப்பு:எரிமலைகள்
பன்மொழியாளர்

ஒன்றுக்கும் மேற்பட்ட மொழிகளை அறிந்தவர் **பன்மொழியாளர்** (Polyglot) எனப்படுவார்.. எத்தனை மொழிகளை அறிந்தவரை பன்மொழியாளர் என்பது, என்று வரையறை ஏதும் இல்லை. பொதுவாக நான்கு அல்லது ஐந்து மொழிகள் தாம் ஒருவர் அதிகபட்சமாக அறிந்துகொள்ளக்கூடியவையாக அமைகின்றன,

ஒருவர் பல மொழிகளைப் பேசுவதற்கு காரணங்கள் உள்ளன. வெவ்வேறு மொழிகளைப் பேசும் பெற்றோருடன், வேற்றூரில் வாழும்போது பலமொழிகளை அறியக் கூடிய நிலை வரலாம். வெவ்வேறு ஊர்களில் வாழும்போதும், பல மொழிகளைப் பேசும் பகுதியில் வாழும்போதும் இந்நிலை ஏற்படும்.

## குறிப்பிடத்தக்க இடங்கள்
* கனடாவின் கெபெக்கில், பிரெஞ்சு, ஆங்கிலம் ஆகிய மொழிகளில் அரசுப் பணிகளை மேற்கொள்கிறது.
* சிங்கப்பூரில் சீனம், ஆங்கிலம், மலாய், தமிழ் ஆகிய மொழிகளில் சாலை வழிகாட்டிகளைக் காணலாம்.
* சுவிட்சர்லாந்தில் இடாய்ச்சு, இத்தாலியம், பிரெஞ்சு ஆகிய மொழிகளில் பாடம் கற்பிக்கப்படுகின்றன.
* இந்தியாவில் வெவ்வேறு மாநிலங்களுக்குச் செல்லும் தொடருந்துகளில், தகவல்கள் அம்மாநிலங்களின் மொழிகளிலும் இந்தியிலும், ஆங்கிலத்திலும் எழுதப்பட்டிருக்கும்.

## மேலும் படித்தறிய
* கில்லார்ட் சூக்கர்மன்

## மேற்கோள்கள்

## புற இணைப்பு

* பன்மொழி பைபிள்கள் சர்வதேச கூட்டத்தில் (ஆங்கிலம், எஸ்பரன்டோ, ஸ்லோவாக்)
* Discussion forum about polyglots
* Non-profit Polyglot Community
* Multilingualism and Word Memorizing
* Newscientist.com , *The Gift of the Gab*", 2481, 40-43.

பகுப்பு:மொழியியல்
பகுப்பு:மொழிகள்
இன்னீரக் கடல் முள்ளெலி

**இன்னீரக் கடல் முள்ளெலி,** (*Echinus melo*) என்பது உடலெங்கும் முட்களாலான கோளவடிவ அடைத்த தோலாலான கடல்வாழ் உயிரினம் ஆகும். இது கடல் முள்ளெலி குடும்பத்தைச் சேர்ந்த இனம் ஆகும். இது காண்பதற்கு இன்னீரம் போன்று இருப்பதால் இவ்வாறு அழைக்கப்படுகிறது. எக்கைனோயிட்சைச் சேர்ந்த ஏறக்குறைய 950 இனக்குல அங்கிகள் அலைகடல் முதல் 5000 மீட்டர் வரையான ஆழ்கடல் வரை பரந்து காணப்படுகின்றன.. அவற்றின் ஓடு முட்களாலான வட்ட வடிவைக் கொண்டது.

## மேற்கோள்கள்

பகுப்பு:கடல்வாழ் உயிரினங்கள்
வண்டி வேடிக்கை

**வண்டி வேடிக்கை** என்பது தமிழ்நாட்டின் சேலம் மாவட்டத்தில் குகை பகுதியில் நடைபெறும் 
ஒரு வழிபாட்டு நிகழ்வாகும். சேலம் மாவட்டத்தில் ஆடிமாதத்தில் பல்வேறு கோவில்களில் ஆடித்திருவிழா நடைபெறும்.
ஆடித் திருவிழாவின் போது, சேலம் குகை ஸ்ரீமாரியம்மன், காளியம்மன் கோயிலில் நடக்கும் வண்டி வேடிக்கை நிகழ்ச்சி 100 வருடங்களுக்கு மேலாக மக்களிடையே மிகவும் புகழ்பெற்று விளங்கி வருகிறது.  கண்ணைக் கவரும் வண்ண மின் விளக்குகளால், அலங்கரிக்கப்பட்ட தேர்களில் விண்ணுலக கடவுளர்களின் வேடமணிந்தவர்கள், மக்கள் கூட்டத்தில் வலம் வந்து ஆசி வழங்குவது தான், வண்டி வேடிக்கை விழாவின் சிறப்பம்சம். திருவிழாவின் போது பக்தர்கள் நோன்பு இருந்து கடவுள் உருவங்களைத் தரித்து, வண்ண வண்ண வண்டிகளில் வலம் வருவர். பெரும்பாலும் புராணக் கதைகளில் வரும் நிகழ்வுகள் நாடகமாக நடித்துக் காட்டப்படும். பெண்கள் இந்நிகழ்வில் பங்குபெறுவதில்லை. ஆண்களே பெண்வேடமிட்டு வருவர். 
 
இந்த நிகழ்ச்சியில் கலந்து கொள்ள 5 முதல் 20 வரையான வண்டிகள் தயார் செய்யப்பட்டும். அவ்வண்டிகளில் மின் விளக்குகளால் அலங்கரித்து ஒளி, ஒலி அமைப்புகள் செய்யப்படும். அலங்கார வண்டிகள் பல்வேறு பகுதிகளில் இருந்து வந்து குகை கோவிலை மூன்று முறை சுற்றி செல்லும். குகை மாரியம்மன் கோவிலில் நடக்கும் வண்டி வேடிக்கை நிகழ்ச்சியை காண தமிழகம் முழுவதும் இருந்து பக்தர்கள் வருவார்கள். வேண்டியது நிறைவேறியதும் பக்தர்கள் வண்டி வேடிக்கையில் கடவுள் வேடத்தில் வந்து அம்மனை வணங்கி செல்வார்கள். மழை வேண்டியும், விவசாயம் செழிக்கவும் வண்டிகளில் பக்தர்கள் வேடமிட்டு வந்து அம்மனை வணங்கி செல்வார்கள்.

பக்தர்கள், சிவன், பார்வதி, லட்சுமி, பிள்ளையார், முருகன் ஆகியோர் கைலசாத்தில் அமர்ந்திருப்பதை போலவும், ரதி மன்மதன் வேடம், பெருமாள், ஸ்ரீதேவி, பூதேவி, கருடாழ்வார் வேடம் அணிந்தும், வண்டியில் ஊர்வலமாக செல்வர். மேலும், அர்ச்சுனன் வில் வித்தை அரங்கேற்றம், கிருஷ்ணன், நரசிம்மன் இரணியனை வதம் செய்தது. மதுரை மீனாட்சி, காஞ்சி காமாட்சி, காசி விசாலட்சி , வள்ளி, தெய்வானை வேடம் ஆகியவை மிகவும் நேர்த்தியாகப் புணையப்படும். மாலை 4.30 மணியில் இருந்து இரவு 10.30 மணி வரை இந்நிகழ்வு நடைபெறும். சேலம் மாநகரின் சுற்று வட்டார பகுதிகளைச் சேர்ந்த ஆயிரக்கணக்கான பக்தர்கள், வண்டி வேடிக்கை நிகழ்ச்சியை, குழந்தைகளுடன் கண்டு களிப்பர்.

## படிமங்கள்

File:Aadi Festival 2011 (1).jpg
File:Aadi Festival 2011 (4).jpg
File:Aadi Festival 2011 (5).jpg
File:Aadi Festival 2011.jpg
File:Aadi festival.jpeg

## மேற்கோள்

## வெளியிணைப்புகள்
* யாகூ தளத்தில் வெளியான அசைபடம்
*  தினமலர் செய்தி
*  மாலை மலர் செய்தி 
*  தினகரன் செய்தி 

பகுப்பு:இந்து சமய விழாக்கள்
பகுப்பு:தமிழ்நாட்டு விழாக்கள்
கடிகை

**கடிகை** ) என்னும் சொல் ‘கடி’ என்னும் உரிச்சொல் அடியிலிருந்து தோன்றியது. அது சங்ககாலத்தில் காப்புமாலையையும், இனிப்புச்சுவை உணவையும் உணர்த்தப் பயன்படுத்தப்பட்டது. பொதுவாக, கடிகைமாலை என்பது உருத்திராச்சக் கொட்டை கோத்த மாலை. சைவத் துறவிகளின் அணிகலன்களில் ஒன்று. (கடுக்காய் எனல் சாலாது) 

காப்புமாலை
*நான்மணிக்கடிகை என்பது நான்கு வகை பணிகள் கோக்கப்பட்ட மாலை. இந்த மாலை போல் நான்கு நான்கு கருத்துகள் கோக்கப்பட்ட மாலைகளைக் கொண்ட நூல் நான்மணிக்கடிகை.
*மழையில் விழும் பனிக்கட்டிக் கடுக்கைகளை ஒருத்தி கழங்கு விளையாட உதவும் மாக் கடுக்கை எனக் குறிப்பிடுகிறாள்.

*ஆடவர் அணியிம் மயில்தோகை மாலை 
*பசுக்களின் கழுத்தில் கட்டப்படும் மணிமாலை. 
*ஒருத்தி நீல மணிமாலை வல்லிகை அணிந்திருந்தாள். 
*பிற்காலத்தில் காப்பு தரும் எழுத்துக்கள் என வைத்துக்கொண்டு எழுதப்பட்ட பாட்டியல் வகை நூல் கடிகை வெண்பா
இன்சுவைக் குழம்புணவு
*பாயச உணவு 
*கடிகை என்பது வெல்லக்கட்டி, கரும்புச் சாற்றுக் கட்டி. 
## அடிக்குறிப்பு

பகுப்பு:சொல்விளக்கம்
நோர்வே தமிழ்த் திரைப்பட விழா

**நோர்வே தமிழ்த் திரைப்பட விழா ,** (*Norway Tamil Film Festival Awards-NTFF*) நோர்வேயின் ஓஸ்லோவில் ஆண்டுக்கு ஒருமுறை நடைபெறும் திரைப்பட விழா ஆகும். தமிழ்த் திரைப்படத்துறையில் படம், நடிப்பு, பாட்டு, பாடியவர், இசை, இயக்கம், தொழில் நுட்பம் போன்ற பல பிரிவுகளில் சிறந்தவற்றைத் தேர்ந்தெடுத்துப் பாராட்டி ஊக்குவிப்பதற்காக இவ்விழா நடத்தப்படுகிறது. கவிதை, இசை, பாடல், திரைப்படம் ஆகிய துறைகளில் பிரபலமாக விளங்கும் *விஎன் மியூசிக் டிரீம்ஸ்* நிறுவனத்தால் இந்த விழா, முதன்முதலாக 2010 ஆண்டில் ஏற்பாடு செய்யப்பட்டது. உலகத் தமிழ்த் திரைப்படக் கொண்டாட்டமாக இவ்விழா அமைந்துள்ளது.

## பரிசுகள்
2011, 2012 ஆம் ஆண்டுகளில் நடந்த இவ்விழாவில் அளிக்கப்பட்ட விருதுகள்:
### சிறந்த திரைப்படம்
சிறந்த திரைப்படத்துக்கான விருது 2011 ஆம் ஆண்டு முதல் வழங்கப்படுகிறது.

### சிறந்த நடிகர்
சிறந்த நடிகருக்கான விருது 2011 ஆம் ஆண்டு முதல் வழங்கப்படுகிறது.

### சிறந்த நடிகை
சிறந்த நடிகைக்கான விருது 2011 ஆம் ஆண்டு முதல் வழங்கப்படுகிறது.

### சிறந்த துணை நடிகர்
சிறந்த துணை நடிகருக்கான விருது 2012 ஆம் ஆண்டு  முதல் வழங்கப்படுகிறது.

### சிறந்த துணை நடிகை
சிறந்த துணை நடிகைக்கான விருது 2012 ஆம் ஆண்டு முதல் வழங்கப்படுகிறது.

### சிறந்த இசையமைப்பாளர்
சிறந்த இசையமைப்பாளருக்கான விருது 2012 ஆம் ஆண்டு முதல் வழங்கப்படுகிறது.

### சிறந்த பின்னணிப் பாடகர்
சிறந்த பின்னணிப் பாடகருக்கான விருது 2012 ஆம் ஆண்டு முதல் வழங்கப்படுகிறது.

### சிறந்த பின்னணிப் பாடகி
சிறந்த பின்னணிப் பாடகிக்கான விருது 2012 ஆம் ஆண்டு முதல் வழங்கப்படுகிறது.

### சிறந்த குரல் கொடுப்பாளர்
சிறந்த குரல் கொடுப்பாளருக்கான விருது 2012 ஆம் ஆண்டு முதல் வழங்கப்படுகிறது.

### நடுவர் சிறப்பு விருது
நடுவர் சிறப்பு விருது 2012 ஆம் ஆண்டு முதல் வழங்கப்படுகிறது. 

## மேற்கோள்கள்

பகுப்பு:நோர்வே திரைப்பட விருதுகள்
பகுப்பு:தமிழ்த் திரைப்பட விருதுகள்
சூறாவளி ஈசாக்கு (2012)

**சூறாவளி ஈசாக்கு** (*Hurricane Isaac*) என்பது மேற்கு புளோரிடா பன்கன்டல், அலபாமா, மிசிசிப்பி, லூசியானா உள்ளிட்ட அமெரிக்காவின் தென் குடா கரையினை தாக்கிய புயல் தாழமுக்கமாகும். 2012 அத்திலாந்திக் சூறாவளி காலநிலையில் ஒன்பதாவது சூறாவளியும், ஒன்பதாவது பெயரிடப்பட்ட புயலுமாகிய ஈசாக்கு ஆகஸ்டு 21 கிழக்கு சிறிய அண்டிலிசுலிருந்து சூறாவளி அலைகளினால் உருவாகி, பின்னர் அடுத்த நாள் சூறாவளி புயலாக உருவாகியது. இச்சூறாவளி லா எசுப்பானியோலா, கூபா ஆகிய இடங்களை பெரும் சூறாவளிப் புயலாகக்  கடந்து, மெக்சிகோ வளைகுடாவினை அடைந்ததும் குறைந்தது 29 பேரைக் கொன்றது. ஈசாக்கு 28 ஆகஸ்து காலையில் சூறாவளி நிலையை அடைந்தது.

## இவற்றையும் பார்க்க
*சூறாவளி குஸ்டாவ்
*சூறாவளி கத்ரீனா

## குறிப்புகள்

## வெளியிணைப்புகள்

* Crisiswiki: Hurricane Isaac 
* 601st Air Operations Center Facebook Page
* 601st Air Operations Center Twitter Page

பகுப்பு:சூறாவளிகள்
பகுப்பு:அமெரிக்காவில் ஏற்பட்ட புயல்கள்
பகுப்பு:2012 நிகழ்வுகள்
தெகிவளை-கல்கிசை

**தெகிவளை-கல்கிசை** (*Dehiwala-Mount Lavinia*) கொழும்பிலுள்ள ஓர் பெரிய புறநகரும், கொழும்பு நகர் மத்தியின் தெற்கிலுள்ள இடமுமாகும். இது கொழும்பிலுள்ள பெரிய புறநகராகும்.

## குறிப்புகள்

பகுப்பு:கொழும்பு மாவட்டத்தில் உள்ள ஊர்களும், நகரங்களும்
மீன் சந்தை

**மீன் சந்தை** (*fish market*) என்பது பல இடங்களில், பல பிரதேசங்களில் பிடிக்கப்படும் மீன்களை, ஒரு குறிப்பிட்ட இடத்தில், விற்கும் வாங்கும் ஒரு குறிப்பிட்ட சந்தை ஆகும். இச்சந்தைகள் மீனவர்களுக்கும், மீன் வியாபாரிகளுக்கும் இடையில் நடைபெறும் மொத்த வியாபாரத்தலமாகவோ, அல்லது தனி நபர்களுக்கு கடல் உணவுகளை விற்பனைசெய்யும் இடமாகவோ அல்லது இரண்டு வகையான வியாபாரங்களும் நடைபெறும் இடமாகவோ இருக்கும். சில்லறை வணிகத்தில் ஈடுபடும் மீன்சந்தைகளில், பிற உணவுகளும் விற்பனைச் செய்யப்படுகின்றன. மீன் சந்தைகள் அளவில் பெருமளவு வேறுபடுகின்றன. சிறிய கடைகள் முதல், வருடத்திற்கு 660,000 டன்கள் மீன் விற்பனைச் செய்யும் டோக்கியோவிலுள்ள பெரிய சந்தை வரை மீன் சந்தை என்றே அழைக்கப்படுகின்றன.

## மேற்கோள்கள்

பகுப்பு:சந்தைகள்
துன் அலி

**பெண்டகாரா துன் அலி** அல்லது **பெண்டகாரா சிறீ நரா திரஜா துன் அலி** (ஆங்கிலம்: *Bendahara Tun Ali*; மலாய் மொழி: *Bendahara Sri Nara Diraja Tun Ali*; ) என்பவர் மலாக்கா சுல்தானகத்தின் நான்காவது பெண்டகாரா ஆவார். மலாக்கா சுல்தானகத்தில் பெண்டகாரா (Bendahara) எனும் பதவி ஒரு பிரதமருக்கு உரிய பதவியாகும்.

இவர் மலாக்காவின் இசுலாமியத் தமிழ்த் தலைவராகவும் பொறுப்பு வகித்தார். இவர் பதவிக்கு வரும் போது சிறீ பரமேசுவர தேவா சா *(Raja Sri Parameswara Dewa Shah)* என்னும் இந்து அரசர் மலாக்கா சுல்தானகத்தின் அரியணையில் இருந்தார்.

பரமேசுவர தேவா சா என்பவர் மலாக்கா சுல்தானகத்தின் நான்காவது சுல்தான் ஆகும். இவரின் அசல் பெயர் அபு சாயிட் சா *(Abu Syahid Shah)* எனும் ராஜா இப்ராகிம் *(Raja Ibrahim).* இவர் இந்து மதத்தைப் பின்பற்றி வந்தார்.

## பொது
மற்ற சான்றுகளின்படி, துன் அலி மற்றும் அவரின் மருமகன், ராஜா காசிம் *(Raja Kassim)* இருவரும்; ராஜா ரோக்கான் *(Raja Rokan)* என்பவரைக் கொலை செய்ய சதி செய்தனர். ராஜா ரோக்கானை அரண்மனை அதிகாரிகளுக்குப் பிடிக்காதது ஒரு முக்கியக் காரணமாகும்.

ராஜா ரோக்கான் மீது தாக்குதல் நடந்த போது அவர் மலாக்கா மன்னர் பரமேசுவர தேவா ஷா அவர்களின் அருகில் இருந்தார். ஆத்திரம் அடைந்த ராஜா ரோக்கான், மன்னர் பரமேசுவர தேவா சா-வை கத்தியால் குத்தினார்.

### பரமேசுவர தேவா ஷா

துன் அலியும் ராஜா காசிமும் ஆகியோர் மன்னர் பரமேசுவர தேவா ஷா-வை காப்பாற்றுவதில் தோல்வி அடைந்தனர். ராஜா காசிம் மலாக்காவின் மன்னராக நியமிக்கப்பட்டார். அவரை துன் அலிதான் மன்னராக நியமித்தார்.

ராஜா காசிம் மலாக்காவின் மன்னரானது தன் பெயரை சுல்தான் முசாபர் ஷா *(Sultan Muzaffar Shah)* என்று மாற்றிக் கொண்டார்.

### துன் அலி பதவி விலகல்

பெண்டகாரா பாடுக்கா ராஜா துன் பேராக்கிற்கு *(Bendahara Paduka Raja Tun Perak)* ஆதரவாக, சுல்தான் முசாபர் ஷாவின் ஆலோசனையின் பேரில், துன் அலி 1446-இல் பதவி விலகினார்.

இவர் தன் மனைவியுடனான திருமண வாழ்வை முறித்துவிட்டு, மனைவியின் தங்கையைத் திருமணம் செய்து கொண்டார்.

## மேற்கோள்கள்

## மேலும் படிக்க
1. வரலாறு குறித்த மலேசிய அமைச்சகத் தகவல் (Modul Latihan Pengajaran dan Pembelajaran Sejarah, Pusat Perkembangan Kurikulum Kementerian Pendidikan Malaysia.,) (மலாயில்)

2. Malaysia Kita, International Law Book Services, Kuala Lumpur, 2005

## மேலும் காண்க

பகுப்பு:மலாக்காவின் வரலாறு
பகுப்பு:மலேசியத் தமிழர்
பகுப்பு:மலேசிய முசுலிம்கள்
பகுப்பு:மலாக்கா மக்கள்
மஞ்சள் அழகி

**மஞ்சள் அழகி** அல்லது **ஜெசபெல்** (*Common Jezebel, [Delias eucharis]*) என்பது மத்திய அளவு வெள்ளையன்கள் (*பீரிடே*) வகை பட்டாம்பூச்சி ஆகும். இவ்வகை தெற்கு ஆசியா மற்றும் தென்கிழக்காசியா ஆசியாவில் குறிப்பாக, இந்தியா, இலங்கை, மியான்மர், தாய்லாந்து ஆகிய இடங்களில் காணப்படும். இது *டேலியஸ்* குடும்பத்தில் காணப்படும் ஓர் பொதுவான பட்டாம்பூச்சி.

மரங்கள் அடர்ந்த காடுகளிலும், சமவெளிகளிலும் சாதாரணமாக காணப்படும் இவ்வண்ணத்துப்பூச்சிகள் சுமார் 7000 அடி உயரத்தில் உள்ள பகுதிகளில் இருப்பது கண்டறியப்பட்டுள்ளது. இவை பொதுவாக தோட்டங்களிலும், திறந்த வெளி காடுகளிலும், இரை தேடி மரங்கள் இடையே பறப்பதை காணலாம். அதன் இறக்கைகளில் மேல் புறம் கருப்பு இலைகளில் வெள்ளை மலர் சிறுதூவிகள் அழகாக அடுக்கி வைக்கப்பட்டது போல் காணப்படும். அடிப்புறம் மஞ்சள் மலரில், சிவப்பு சிறுதூவிகள் ஓரங்களில் அடுக்கப்பட்டிருக்கும். ஜெசபெல் வண்ணத்துப்பூச்சிகள் உயரமாக பறந்து திரியும், மலர்களில் தேன் குடிக்க மட்டும் தாழ்வாகப் பறக்கும்.

## குறிப்புகள்

பகுப்பு:வெள்ளையன்கள் (பட்டாம்பூச்சிக்குடும்பம்)
புங்கடி பிள்ளையார் கோவில்

புங்கடி பிள்ளையார் கோவில், இலங்கை வட மாகாணம் யாழ்ப்பாணம் தென்மராட்சி கச்சாய் என்னும் ஊரில் தெற்கு பக்கமான கச்சாய் கடல் நீரேரிக் கரையில் இருக்கின்ற ஒரு பிள்ளையார் கோவிலாகும்.

பகுப்பு:யாழ்ப்பாண மாவட்டத்தில் உள்ள கோயில்கள்
பகுப்பு:இலங்கையில் உள்ள பிள்ளையார் ஆலயங்கள்
கச்சாய் கடல் நீரேரி

**கச்சாய் கடல் நீரேரி**, இலங்கை வட மாகாணம் யாழ்ப்பாணம் தென்மராட்சியின் தென் திசையில் இருக்கும் ஒரு சிறிய கடல் நீரேரியாகும். இதன் எல்லைகளாக சாவகச்சேரி, கச்சாய், கெட்பெலி, கிளாலி, பளை, ஆனையிறவு, பரந்தன், பூநகரி, சங்குப்பிட்டி, தனங்கிளப்பு, ஆகிய ஊர்கள் உள்ளன. இக் கடல் நீரேரியின் துறைமுகமாக கச்சாய் உள்ளது.
இக் கடல் நீரேரி *சேத்துக்கடல்* எனவும் அழைக்கப்படுகிறது. இந்த கடல் நீரேரியில் இருந்து சங்குப்பிட்டி ஊடாக யாழ் கடல் நீரேரிக்குச் செல்லலாம். அங்கிருந்து ஆழ்கடலுக்குச் செல்லக்கூடிய வழியும் இந்த கடல் நீரேரியில் காணப்படுகின்றன. இங்கு கச்சாய், கெட்பெலி, கிளாலி, பளை, பூநகரி, போன்ற இடங்களைச் சேந்தவர்கள் மீன் பிடிப்பில் ஈடுபடுகிறார்கள்.

## ஈழப்போராட்ட வரலாறில்
யாழ்ப்பாணம் கண்டி ஏ 9 நெடுஞ்சாலை ஆனையிறவுப் பகுதியில்  பூட்டப்பட்ட பின் இக் கடல் நீரேரியே தென் இலங்கைக்கான போக்கு வரத்துப் பாதையாக அமைந்தது.

ஈழப்போராட்ட வரலாற்றில் இந்த கடல் நீரேரி பெரும் பங்கு வகித்ததேன்றே சொல்லலாம். 1990 இருந்து 1995 வரை  யாழ்ப்பாணத்து மக்கள் தென்னிலங்கை செல்வது என்றால் இந்த கடல் நீரேரி வழியாகத்தான் பூநகரி என்னும் இடத்துக்கு சென்று அதில் இருந்து பரந்தன் வழியாக ஏ 9 நெடுஞ்சாலை அடைந்து அந்த பாதையின் ஊடாக தென்னிலங்கை செல்வார்கள்.

அதே வேளை இந்த கடல் நீரேரியில், இந்தக் காலப்பகுதியில் ஆயிரக்கணக்கான ஈழத்தமிழர்கள் வாளினால் வெட்டியும், துப்பாக்கியினால் சுட்டும் கொல்லப் பட்டார்கள் என்பதும் குறிப்பிடத் தக்கது.

## ஆழம்
இக் கடல் நீரேரியின் அதிகூடிய ஆழம் நான்கு மீட்டர்கள். இப் பகுதி கிளாலி என்று அழைக்கப்படும். கச்சாய் பகுதியில் இருக்கும் இந்த கடல் நீரேரியின் ஆழம் பொதுவாக ஒரு மீட்டர் இருக்கும்.

## கடல் போக்குவரத்துப்பாதை
கச்சாய் துறைமுகத்திலிருந்த நான்கு கி.மீட்டர் தென் கிழக்கு திசை, அதிலிருந்து நான்கு கி.மீட்டர் தெற்கு திசை, அதிலிருந்து சங்குப்பிட்டிஊடாக தென் மேற்கு திசை பதினெட்டு கி.மீட்டர் சென்றால் பாக்குநீரினையில் இணையலாம்.

பகுப்பு:ஏரிகள்
பனாட்டு

**பனாட்டு** என்பது பனையில் இருந்து பெறப்படும் ஓர் உணவுப்பொருள் ஆகும். பனை மரத்திலிருந்து கிடைக்கும் பழம், பனம்பழம் ஆகும். இந்தப் பனம்பழத்தின் தோலை உரித்து, பழத்தை ஒரு பாத்திரத்திலிட்டு, புளிங்காடி சேர்த்துப் பிசைந்து, ஒரு பனை ஓலைப் பாயில் மென்மையாகத் தடவி,  ஞாயிற்றொளியில் காய விட்டு, அது நன்றாகக் காய்ந்த பின், துண்டுதுண்டுகளாக வெட்டி, பனாட்டு ஆக்கப்படும். இதனைச் சமையல் அறைப் புகை கூட்டில் தொங்கவிடுவார்கள். அதை மாரிகாலம் (மழைக்காலம்)  சாப்பிடுவார்கள்.

## மேற்கோள்கள்

பகுப்பு:பனையிலிருந்து பெறப்படும் உணவுகள்
பகுப்பு:சிற்றுண்டி உணவுகள்
வீதி

**வீதி** அல்லது வீதிகள் என்றால், ஒரு அகலமான வாகனங்கள் போய் வரக்கூடிய பாதையாகும். பண்டைய மரபில் வீதியை பாதை என்றே அழைப்பார்கள், காரணம் பண்டைய காலத்தில் இயந்திர வாகனங்கள் இல்லை, அதனால் நடை பாதை, வண்டில் பாதை, ஒற்றையடி பாதை என்று பல பாதைகள் இருந்தன, ஆனால் அந்த பாதைகள் இன்று இயந்திட வாகனங்கள் செல்ல கூடியவாறு அகலமாக்கபட்டுள்ளன அதே வேளை குடிகளும்  அதிகமாகின அதனால்  இன்றைய காலத்தில் பாதை என்று சொல்லாமல் வீதி என்றே அழைக்கப்படுகின்றன.
* பாதை :> ஒரு குறிப்பிட்ட இடத்தை இணைப்பது  பாதை 
* வீதி :> ஒரு குறிப்பிட்ட பிரதேசங்களை இணைப்பது வீதி
* சாலை :> பல பிரதேசங்களை இணைப்பது சாலை

பகுப்பு:போக்குவரத்து
உவர் நிலம்

**உவர் நிலம்** (*Dryland salinity*) என்பது உவர்ப்புத் தன்மையை கொண்ட நிலத்தைக் குறிக்கும். ஒரு சில இடங்களில், நிலங்களுடன் உப்புத்தன்மையுள்ள நீர்வளங்களையும் உவர் பிரதேசம் என்று கூறுவார்கள். இது போன்ற உவர் நிலங்கள், உவர் நீர் நிலைகளை பல நாடுகளில் காணலாம். இப்படியான பிரதேசங்கள் கடற்கரைக்கு அருகில்தான் இருக்கும் என்பது சொல்ல முடியாது, ஒரு நாட்டின் நிலப்பரப்புகளுக்கு நடுவில் கூட இப்படியான உவர் நிலங்களைக் காணலாம்.

மண்ணில் குளோரைடு மற்றும் சல்பேட் உப்புகள் அதிகமாக இருப்பதால் உவர் நிலம் ஏற்படுகிறது.உவர் நிலங்களில் நுண்ணுயிர்களின் எண்ணிக்கையும், அவற்றின் செயல் திறனும் குறைந்து காணப்படும். பொதுவாக  இந்நிலங்களில் பயிர் விதைகள் முளைக்க முடியாமல் போய்விடுகிறது.  பூமியில் காணப்படும் நீரில் கரைந்துள்ள உப்புக்கள் அதிக அடர்த்தியாக இருப்பதால் உவர் நிலங்களில் பயிரிகளின் வேர்களால் நீரை ஈர்க்க வலுவில்லாமல் இறுதியில் பயிர் வாடி விடுகிறது. இவை மண்ணிலுள்ள மற்றும் பாசன நீரில் உள்ள உப்புக்களால் ஏற்படுகிறது.

## மேற்கோள்

பகுப்பு:நிலவியல்
ஆனந்தப் பையுள்

ஆனந்தப் பையுள் என்பது நல்லோன் இறப்பை எண்ணி மற்றவர்கள் இரங்குதல். இது வாகைத் திணையின் துறைகளில் ஒன்று. இதனைப் புறப்பொருள் வெண்பாமாலை ‘கண்படை நிலை’ எனக் குறிப்பிடுகிறது. 

புறநானூற்றில் ஆனந்தப் பையுள் என்னும் துறைக் குறிப்புடன் ஐந்து பாடல்கள் உள்ளன. 

சோழன் குளமுற்றத்துத் துஞ்சிய கிள்ளி வளவன் இறந்தபோது பலர் அவனை நினைந்து உயிர் துறந்தனர். இறந்தவர்களைத் தாழியில் வைத்துப் புதைப்பது அக்கால வழக்கம். இறந்தவனுக்குத் தாழி (இக்காலத்தில் சவப்பெட்டி) செய்யும் குயவனைப் பார்த்து அவனுடன் இறந்தவர்களையும் சேர்த்துப் புதைக்க, “அவ்வளவு பெரிய தாழி உன்னால் செய்யமுடியுமா” என ஐயூர் முடவனார் பாடல் வினவுகிறது.  

சேரமான் யானைகட்சேய் மாந்தரஞ்சேரல் இரும்பொறை இன்ன நாளில் துஞ்சுவான் என கோள்நிலை கண்டு கணித்தறிந்த கூடலூர் கிழார் அவ்வாறே அவன் அந்த நாளிலேயே துஞ்சக் கண்டு வருந்திப் பாடுகிறார். 

பூதப்பாண்டியன் தேவி பெருங்கோப்பெண்டு தன் கணவனுடன் உடன்கட்டை ஏறுதல் இன்பம் எனப் பாடிகிறார்.  

மாறோக்கத்து நப்பசலையார் ‘என்னை’ என்று குறிப்பிட்டுத் தன் தலைவன் ஒருவன் துஞ்சினான் எனப் பாடுகிறார். 280 சோழன் குளமுற்றத்துத் துஞ்சிய கிள்ளிவளவன், மலையமான் திருமுடிக் காரி, மலையமான் சோழிய ஏனாதி திருக்கண்ணன், வானவன், வளவன், செம்பியன், சோழர், அவியன், கபிலன் ஆகியோர் இவரது பாடல்களில் குறிப்பிடபடுகின்றனர். இவர்களில் எந்த அரசன் இறப்பினைப் பாடுகிறார் என்பது தெரியவில்லை. இவன் இறப்பால் பாணர், துடியர், கைமைக் கோலம் பூணும் மகளிர் ஆகியோர் நிலை என்ன ஆகும் என்று எண்ணிப் புலவர் நெஞ்சழிகிறார்.  மேலே குறிப்பிட்ட ஐயூர் முடவனார் பாடலைக் கொண்டு இப்பாடலில் குறிப்பிடப்படுபவன் சோழன் குளமுற்றத்துத் துஞ்சிய கிள்ளிவளவன் எனக் கொள்வது சாலும்.
;காண்க
* புறநானூறு, துறைவிளக்கம்
## அடிக்குறிப்பு

பகுப்பு:புறநானூற்றுத் துறைகள்
செப்டம்பர் 2012

**செப்டம்பர் 2012** (*September 2012*), ஒரு சனிக்கிழமை ஆரம்பித்து 30 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி புரட்டாசி மாதம் 2012 செப்டம்பர் 17 திங்கட்கிழமை தொடங்கி, 2012 அக்டோபர் 16 செவ்வாய்க்கிழமை முடிவடைகிறது.

## சிறப்பு நாட்கள்
* செப்டம்பர் 8 - கிருஷ்ண ஜெயந்தி
* செப்டம்பர் 13 - அதிபத்த நாயனார் குருபூசை
* செப்டம்பர் 13 - புகழ்த்துணை நாயனார் குருபூசை
* செப்டம்பர் 14 - இளையான்குடி மாறநாயனார் குருபூசை
* செப்டம்பர் 16 - மறைஞான சம்பந்தர் குருபூசை
* செப்டம்பர் 19 - விநாயகர் சதுர்த்தி
* செப்டம்பர் 22 - முதலாவது புரட்டாசிச் சனி
* செப்டம்பர் 25 - ஏனாதிநாத நாயனார் குருபூசை
* செப்டம்பர் 29 - இரண்டாவது புரட்டாசிச் சனி

## நிகழ்வுகள்

----

பகுப்பு:2012
ஒசன் சாய்பு அப்துல் கபூர்

**ஒசன் சாய்பு முஹம்மது அப்துல் கபூர்** இலங்கை யாழ்ப்பாணத்தைச் சேர்ந்த எழுத்தாளர், ஓவியர், பாடகர், மொழியியலாளர் போன்ற பன்முக ஆளுமை கொண்டவர்.

## கல்வியும் பணியும்
யாழ்ப்பாணம் வண்ணை வைத்தீஸ்வர வித்தியாலயம், வண்ணை தமிழ் கலவன் பாடசாலை ஆகியவற்றில் கல்வி கற்றவர். இவரது முதல் நியமனம் காவற்படையிலாகும். சில காலங்களின் பின்னர் அதினின்றும் விலகி, ஆங்கில உதவியாசிரியராகச் சிலகாலம் பணியாற்றினார். பின்னர் அட்டாளைச்சேனை  ஆசிரியர் பயிற்சிக் கலாசாலையின் தமிழ்மொழி ஆசிரியராகப் பணியாற்றினார். யாழ்ப்பாண கல்வித்திணைக்களம், வடமத்திய மாகாணக் கல்வித்திணைக்களம், வடமத்திய மாகாணக் கல்வித்திணைக்களம் ஆகியவற்றிலும் பலவருடங்கள் பணியாற்றியுள்ளார்.

வவுனியா ஆண்டியாபுளியங்குளம் முஸ்லிம் வித்தியாலயம், யாழ்ப்பாணம் மஸ்றஉத்தீன் கலவன் பாடசாலை, யாழ்ப்பாணம் ஒஸ்மானிக்கல்லூரி, அநுராதபுரம் ஸாஹிரா மகா வித்தியாலயம் ஆகியவற்றின் ஆசிரியராகப் பணியாற்றியுள்ள இவர், மண்கும்பான் முஸ்லிம் பாடசாலை, யாழ்ப்பாணம் அல்ஹம்ரா முஸ்லிம் பாடசாலை, வவுனியா சூடுவெந்தபுலவு  முஸ்லிம் வித்தியாலயம், முல்லைத்தீவு முஸ்லிம் வித்தியாலயம் முதலாம் பாடசாலைகளில் தலைமை ஆசிரியராகக் கடமையாற்றியுள்ளார்.

## கலைப்பணி
சிறந்த இலக்கியவாதியான இவர், பிரபல எழுத்தாளர், கவிதாயினி ஜன்சி கபூரின் தந்தையாவார். இவர் சிறந்த மேடை நாடக நடிகர். படிக்கும் காலத்தில் பல மேடை நாடகங்களில் அவர் திறமைகள் வெளிப்பட்டிருந்தன. யாழ்ப்பாணத்தைச் சேர்ந்த வண்ணை ஏ.எஸ். மணி அவர்களின் நட்டுவாங்கத்தில் பல மேடை நாடகங்களை நடித்துள்ளார். அவற்றுட் சில "உயிர்காத்த உத்தமன்" , " தோட்டக்கார மகள்" "கற்சிலை" ,போன்றன. இவற்றுள் கற்சிலை என்பது எழுத்தாளர் அப்துல் கபூர் அவர்களால் எழுதி இயக்கப்பட்ட நாடகமாகும். அன்றைய நாட்களில் ஏ. எஸ். மணி அவர்களின் மேடை நாடகங்கள் யாழ்ப்பாணத்தில் சிறப்புற்று, மக்கள் மனதை வென்றவையாக இருந்தன.

## உசாத்துணை
*யாழ்ப்பாண முஸ்லிம்களின் வரலாறு* - ரஹீம்

பகுப்பு:இலங்கை முஸ்லிம் எழுத்தாளர்கள்
மொழிபெயர்ப்பியல்

**மொழிபெயர்ப்பியல்** (*translation studies*) என்பது, மொழிபெயர்ப்புக் குறித்த கல்வியும், ஆராய்ச்சியும் ஆகும். இதுசமூகவியல், மாந்தவியல் போன்ற துறைகளின் சில கூறுகளை உள்வாங்கிக் கொண்டு, முறையான தேற்றங்களை மொழிபெயர்ப்பில் பயன்படுத்தும் கலப்புத்துறையாகும்.

## வெளி இணைப்புகள்
* Main issues of translation studies